เสริมสร้างระบบความจำ สร้างทักษะการคิด ยอมรับการช่วยเหลือ รักษาทัศนคติที่ดี
เนื่องจากคุณไม่สามารถ (และไม่จำเป็นต้อง) จำทุกสิ่งทุกอย่างได้ คุณก็ควรจัดลำดับความสำคัญของพื้นที่ในสมองและใช้ทางลัดเพื่อช่วยให้คุณจำในสิ่งที่คุณไม่จำเป็นต้องพยายามจำให้ได้ การเขียนสิ่งต่างๆ ลงไปเป็นวิธีการสำคัญที่จะรับประกันได้ว่า คุณจะไม่พลาดนัด ลืมกินยา หรือสิ่งสำคัญอื่นๆ ที่คุณไม่ควรลืมเด็ดขาด  ลองเขียนงานที่ต้องทำในแต่ละวันและโน้ตเตือนความจำลงบนกระดาษ Post-it หรือกระดานไวต์บอร์ดที่ออฟฟิศ  ใช้ปฏิทินหรือแพลนเนอร์เพื่อเช็กเหตุการณ์สำคัญและกำหนดการส่งงานต่างๆ ที่กำลังมาถึง และเขียนรายการของที่ต้องซื้อเพื่อนำติดตัวไปซูเปอร์มาร์เก็ต การทวนซ้ำสิ่งที่มีคนบอกคุณช่วยกระตุ้นทางเดินในสมอง เพื่อให้แน่ใจได้ว่าคุณจะสามารถจำสิ่งนั้นได้ดีขึ้นในภายหลัง   เวลาที่คุณเจอคนใหม่ๆ แล้วพวกเขาแนะนำตัวเอง ให้พูดชื่อเขาซ้ำทันที และทวนอีกครั้งหลังจบบทสนทนา คุณสามารถทวนชื่อของคนอื่นได้แบบสบายๆ เช่น พูดว่า "ยินดีที่ได้รู้จักนะคะคุณโจ้" และทวนอีกครั้งหลังจบบทสนทนา "คุยกับคุณสนุกมากเลยค่ะคุณโจ้" ทวนคำแนะนำสำคัญของแพทย์ และถ้าจำเป็นให้เขียนลงไปด้วยเพื่อให้แน่ใจว่าคุณจำได้อย่างถูกต้อง การเรียนรู้ที่จะทำใจให้สงบและจดจ่อความสนใจไปยังสิ่งที่อยู่ตรงหน้าทำให้จิตใจผ่องใส ซึ่งเสริมสร้างระบบความจำและช่วงความสนใจ  งานวิจัยชิ้นหนึ่งกล่าวว่า คนที่ฝึกเจริญสติทุกวันวันละ 20 – 30 นาทีได้คะแนนการทดสอบความจำมาตรฐานมากกว่าคนที่เรียนวิชาโภชนาการ การฝึกเจริญสติคือ การทำสมาธิที่อาศัยการนั่งและการหายใจอย่างช้าๆ ขณะที่จดจ่ออยู่กับประสาทสัมผัสทางร่างกาย เช่น ลมหายใจเข้าและออก พยายามฝึกสมาธิวันละ 2 ครั้ง ครั้งละ 10 – 20 นาที การออกกำลังกายให้ประโยชน์มากมายแก่คุณทั้งในด้านสุขภาพกายและสุขภาพจิต ได้แก่ ป้องกันโรคซึมเศร้าและเสริมสร้างระบบภูมิคุ้มกัน นอกจากนี้ความแข็งแรงทางด้านร่างกายยังได้รับการพิสูจน์แล้วว่า ช่วยเพิ่มความเฉียบแหลมทางสติปัญญาขณะที่เราอายุมากขึ้น โดยเฉพาะอย่างยิ่งถ้าอายุเลย 40 ปีขึ้นไป การออกกำลังกายทุกวันช่วยรักษาความเฉียบแหลมของคอร์เทกซ์กลีบหน้าผากส่วนหน้าของสมอง ในงานวิจัยชิ้นหนึ่ง ชายสูงอายุที่ร่างกายแข็งแรงสามารถทำแบบทดสอบเรื่องการตัดสินใจได้ดีกว่าชายที่สุขภาพไม่แข็งแรง สุขภาพสมองและหัวใจเป็นกุญแจสำคัญในการรักษาพื้นที่ความทรงจำขณะที่เราแก่ตัวลง และอาจช่วยป้องกันโรคสมองเสื่อมได้ด้วย เลี่ยงไขมันอิ่มตัวและไขมันทรานส์ที่ทำลายหลอดเลือดสมอง และต้องรับประทานอาหารดังต่อไปนี้ :   ไขมันที่ดีต่อสุขภาพ เช่น น้ำมันมะกอกและกรดไขมันโอเมก้า 3 ที่พบในปลา เช่น ปลาแซลมอน  สารต้านอนุมูลอิสระที่ทำให้สมองทำงานได้อย่างมีประสิทธิภาพสูงสุด แม้แต่ดาร์กช็อกโกแลตก็ช่วยได้นะ!  ผลไม้ ผัก และธัญพืชเต็มเมล็ดมากๆ เพราะช่วยลดความเสี่ยงของเส้นเลือดที่ไปเลี้ยงสมองอุดตัน  เครื่องดื่มแอลกอฮอล์ในปริมาณที่พอเหมาะ คุณได้ยินไม่ผิดหรอก ในวัยผู้ใหญ่แอลกอฮอล์ปริมาณเล็กน้อยช่วยป้องกันโรคสมองเสื่อมได้ด้วยการรักษาระดับคอเลสเตอรอลและอินซูลินในเลือดให้อยู่ในระดับที่เหมาะสม แต่ระวังว่าต้องดื่มเครื่องดื่มแอลกอฮอล์ในปริมาณที่พอเหมาะเท่านั้น เพราะการดื่มแอลกอฮอล์มากเกินไปจะให้ผลที่ตรงกันข้าม และอาจทำให้เกิดการสูญเสียความทรงจำได้  (หรือที่เรียกกันว่า "จอดับ") เมฆหมอกของความเหนื่อยล้าจะปกคลุมความสามารถในการคิด แต่จิตใจที่ได้รับการพักผ่อนอย่างเต็มที่จะสามารถปฏิบัติหน้าที่ได้เต็มความสามารถ  สมองของเราจะเก็บความทรงจำประจำวันขณะที่เราหลับ เพราะฉะนั้นคุณต้องพักผ่อนเพื่อที่จะได้จำได้แม้แต่รายละเอียดที่แสนจะน่าเบื่อในชีวิตประจำวัน  คุณอาจจะลองงีบสักพักหลังจากเรียนรู้สิ่งใหม่ๆ หรือสิ่งสำคัญ เพื่อช่วยให้คุณเก็บข้อมูลเหล่านั้นในความทรงจำระยะยาวได้ คณิตศาสตร์ช่วยเพิ่มความสามารถในการใช้เหตุผลและเสริมสร้างทักษะการแก้ปัญหา และคุณก็สามารถฝึกฝนได้ง่ายๆ โดยเฉพาะอย่างยิ่งถ้าเป็นการคำนวณทั่วไปที่คุณสามารถหาผลลัพธ์ในหัวหรือในกระดาษทดได้ หลายคนไม่ได้หารยาวอีกเลยตั้งแต่เรียนจบชั้นประถม เพราะฉะนั้นลองคิดเลขในใจดูบ้าง เวลาที่คุณไปซื้อของใช้เข้าบ้าน ลองคำนวณราคาของในรถเข็นไว้ในใจ คุณไม่จำเป็นต้องคิดเลขเป๊ะๆ แค่ตีเป็นเลขกลมๆ ให้ใกล้เคียงกับราคาสินค้าแต่ละบาทก็พอ พอคุณไปที่เคาน์เตอร์จ่ายเงิน คุณก็จะได้รู้ว่าคุณคำนวณได้ใกล้เคียงแค่ไหน! งานวิจัยจากฮาร์วาร์ดกล่าวว่า การศึกษาระดับสูงสัมพันธ์กับความสามารถในการจำที่ดีกว่าขณะที่คนแก่ตัวขึ้น  ถึงแม้ว่าคุณจะไม่ได้เรียนมหาวิทยาลัย แต่คุณก็สามารถเรียนต่อด้วยตัวเองได้ตลอดชีวิต  ไปห้องสมุดที่อยู่ในท้องถิ่นเพื่อเพิ่มพูนความรู้ ห้องสมุดเป็นสถานที่ที่ดีที่ช่วยให้คุณได้ผ่อนคลาย รวบรวมความคิด และมีสมาธิในการเรียน ถ้าคุณมีเวลาว่าง ให้หยิบหนังสือไปที่สวนสาธารณะหรือแวะร้านอาหารสำหรับครอบครัว เพราะทั้งหมดนี้ช่วยสร้างเสริมจิตใจที่เฉียบแหลมและดียิ่งขึ้น รวมถึงสร้างทัศนคติที่ดีขึ้นด้วย เรียนคอร์สต่างๆ ที่เปิดที่วิทยาลัยท้องถิ่น คอร์สเรียนที่ดีที่สุดควรเป็นคอร์สที่ต้องใช้ทั้งความคิดและการเข้าสังคม เช่น คอร์สถ่ายภาพหรือคอร์สสอนการเย็บผ้าห่ม คุณจะได้ประโยชน์เพิ่มทั้งการได้พบปะผู้คนใหม่ๆ และได้สร้างมิตรภาพใหม่ๆ ด้วย! คุณเพิ่มความสามารถในการคิดด้านต่างๆ เช่น ตรรกะ การแก้ปัญหา การกำหนดจิต และกระบวนการคิดเชิงแก้ไขได้ด้วยการเล่นเกมปริศนาและทำกิจกรรมยากๆ ที่ต้องใช้ความคิด การท้าทายความคิดของตัวเองช่วยเพิ่มทักษะการคิดอย่างเป็นเหตุเป็นผล ที่จะทำให้คุณมั่นใจเวลาแก้ไขปัญหาในสถานการณ์ต่างๆ มากยิ่งขึ้น  เล่นปริศนาอักษรไขว้ ผู้สูงอายุที่เล่นอักษรไขว้ได้คะแนนการทดสอบด้านการคิดต่างๆ มากกว่าคนที่ไม่เล่น แม้ว่านักวิจัยจะไม่แน่ใจว่า อักษรไขว้ทำให้ความสามารถในการคิดดีขึ้น หรือว่าคนที่มีความสามารถในการคิดดีกว่าอยู่แล้วมีแนวโน้มที่จะเล่นอักษรไขว้มากกว่าเพราะว่าพวกเขาเล่นได้ แต่จะลองเล่นสักหน่อยก็ไม่เสียหายอะไรนี่นา!  เล่นเกมคอมพิวเตอร์ งานวิจัยหนึ่งของฮาร์วาร์ดพบว่า เกมที่ชื่อ NeuroRacer เพิ่มความสามารถในการทำหลายอย่างพร้อมกัน ช่วยเก็บความจำระยะสั้น และเพิ่มสมาธิในผู้สูงอายุที่เข้ารับการทดสอบ นักวิทยาศาสตร์พบว่า การใช้ประสาทสัมผัสทุกส่วนกระตุ้นสมองส่วนต่างๆ ซึ่งช่วยรักษาความทรงจำของคุณ งานวิจัยชิ้นหนึ่งได้แสดงภาพให้ผู้เข้ารับการทดสอบดู ซึ่งภาพที่นำเสนอนั้นมีทั้งภาพที่นำเสนอคู่กับกลิ่นและภาพที่ไม่มีกลิ่น และพบว่าผู้เข้ารับการทดสอบสามารถนึกถึงภาพที่มีกลิ่นได้ดีกว่าภาพที่ไม่มีกลิ่น  ในแง่ของการนำไปปรับใช้จริงๆ นั้น อาจจะหมายถึงการใช้เทคนิคฝึกสติเพื่อสังเกตสิ่งที่เห็น กลิ่น รส ความรู้สึก และเสียงรอบตัวในสถานการณ์ต่างๆ เพื่อช่วยให้คุณระลึกถึงเหตุการณ์นั้นได้ชัดเจนขึ้นในภายหลัง นอกจากนี้คุณอาจจะลองอมลูกอมรสมินต์ด้วยก็ได้ เพราะน้ำมันมินต์ได้รับการพิสูจน์แล้วว่าช่วยกระตุ้นความทรงจำและช่วยให้กระปรี้กระเปร่า แกะลูกอมรสมินต์ใส่ปากเวลาที่คุณอ่านข้อมูลใหม่ๆ หรือเรียนรู้สิ่งที่คุณอยากจะจำได้ในภายหลัง วิธีนี้ท้าทายมาก โดยเฉพาะอย่างยิ่งถ้าคุณพยายามที่จะเขียนและวาดภาพด้วยมือข้างที่ไม่ถนัด แต่ก็เป็นวิธีที่ดีที่คุณจะได้บังคับตัวเองให้จดจ่อขณะที่ใช้สมองทั้งสองซีก นั่งลงและเริ่มเขียนหนังสือลงบนกระดาษด้วยมือข้างที่ไม่ถนัด ตอนแรกๆ ลายมืออาจจะดูขยุกขยุย แต่สักพักคุณจะเริ่มรู้สึกถึงไหล่ที่ตึงและควบคุมมือข้างที่ไม่ถนัดได้มากขึ้นเมื่อเวลาผ่านไป วิธีนี้ยังใช้กับผู้ป่วยโรคลมชักด้วย พอเราแก่ตัวลง ความสามารถในการคิดของเราก็เสื่อมถอยลงแม้ว่าเราจะพยายามรักษาสติปัญญาให้เฉียบแหลมหรือไม่ก็ตาม มันเป็นสัจธรรมหนึ่งของชีวิต คุณต้องอยู่ท่ามกลางคนที่คุณไว้ใจเพื่อที่เมื่อคุณแก่ตัวลง คุณก็จะได้ไว้วางใจให้เขาตัดสินใจเรื่องสำคัญแทนคุณได้เมื่อมีความจำเป็นเกิดขึ้น ขณะที่เราแก่ตัวลง เรามักจะจำเหตุการณ์ที่ไม่เคยเกิดขึ้นจริง เพราะฉะนั้นการมีคนอายุน้อยกว่าที่คุณรู้จักมานาน เช่น ลูกที่โตแล้ว สามารถช่วยเติมความทรงจำให้คุณได้ถ้าคุณจำเป็นต้องนึกถึงเหตุการณ์ในช่วงปีที่ผ่านมา ก่อนที่คุณจะต้องการผู้ปกครอง คุณควรตัดสินใจว่าใครควรจะทำหน้าที่เป็นผู้ปกครองเมื่อและถ้าความสามารถทางสติปัญญาของคุณเสื่อมถอย คุณควรจ้างทนายความดำเนินการเตรียมเอกสารให้ถูกต้องเมื่อถึงเวลานั้น  ถ้าคุณไม่ได้แต่งตั้งผู้ปกครอง ศาลมักจะสั่งให้ญาติที่ใกล้ชิดที่สุดทำหน้าที่นั้น ซึ่งอาจจะเป็นพี่ชาย/น้องชาย พี่สาว/น้องสาว คู่สมรส หรือลูก ถ้าความสัมพันธ์ระหว่างคุณกับคนใกล้ชิดมีปัญหา (ซึ่งเป็นเรื่องที่พบได้บ่อยมากๆ) คุณก็สมควรแต่งตั้งผู้ปกครองขึ้นมาเอง เพื่อที่การตัดสินใจที่สำคัญนี้จะได้ไม่ไปตกอยู่กับศาล เขียนพินัยกรรมที่บ่งชี้ถึงความปรารถนาครั้งสุดท้ายของคุณในเรื่องของทรัพย์สมบัติและการดูแลรักษาในวาระสุดท้ายของชีวิต เผื่อว่าถ้าคุณสูญเสียความสามารถด้านสติปัญญา คุณก็จะได้แน่ใจได้ว่า ไม่มีใครสามารถตัดสินใจแย้งกับสิ่งที่คุณหวังไว้ในอนาคตหรือควบคุมคุณได้ คุณสามารถตัดสินใจเรื่องใหญ่ๆ เกี่ยวกับสุขภาพและการรักษาพยาบาลในอนาคตได้ตั้งแต่ตอนนี้ และเขียนไว้เป็นลายลักษณ์อักษร เพื่อที่ผู้ปกครองจะได้รับรู้ถึงความต้องการของคุณ ทนายความของคุณจะช่วยคุณดำเนินการขั้นตอนเหล่านี้ แต่น่าจะแนะนำให้คุณทำหนังสือแสดงเจตนาเกี่ยวกับการรักษาพยาบาลในวาระสุดท้ายของชีวิต ซึ่งได้แก่ หนังสือแสดงเจตนาเกี่ยวกับการรักษาพยาบาล หนังสือมอบอำนาจหรือใบมอบฉันทะ (โดยทั่วไปคือผู้ปกครอง แต่ไม่ทุกกรณี) และความต้องการของคุณเกี่ยวกับการกู้ชีพและการใส่ท่อหายใจ (เช่น คำสั่งปฏิเสธการกู้ชีพ) ถ้าคุณคิดว่าคุณอาจจะมีอาการทางระบบประสาท เช่น อัลไซเมอร์หรือภาวะสมองเสื่อม ให้เข้าหาคนที่คุณรักและขอความช่วยเหลือ มีแผนการรักษาและทางเลือกด้านการดูแลสุขภาพที่ช่วยคุณได้หากคุณต่อสู้กับอาการเหล่านี้อยู่   อาการของโรคอัลไซเมอร์นั้นจะเกิดขึ้นเมื่อไหร่ก็ได้ แต่ถ้าเกิดขึ้นก่อนอายุ 65 ปีจะเรียกว่า "โรคอัลไซเมอร์ชนิดเกิดเร็ว"  เป็นเรื่องปกติที่คุณจะกระวนกระวาย กลัว หรือกังวลใจถ้าความทรงจำของคุณเริ่มเสื่อมถอยลงเรื่อยๆ แต่การพูดคุยกับลูกๆ หรือคนที่คุณรักตั้งแต่ตอนนี้ช่วยให้คุณมั่นใจได้ว่า อนาคตของคุณจะปลอดภัยไร้กังวล คุณสามารถมีชีวิตที่ทำสิ่งต่างๆ ได้มากมายและเติมเต็มแม้ว่าจะได้รับการวินิจฉัยจากแพทย์แล้วก็ตาม ไม่ว่าคุณจะอยู่ในช่วงไหนของชีวิต ทุกคนสามารถเรียนรู้สิ่งใหม่และพัฒนาพรสวรรค์หรือทักษะได้เสมอ การพัฒนาทักษะใหม่ๆ ช่วยเพิ่มความมั่นใจในตัวเองให้คุณ  ลองเล่นกีฬาอย่างสเก็ตบอร์ดหรือกอล์ฟ เข้าร่วมวงประสานเสียงหรือชมรมละครตลกมือสมัครเล่น คลายความคาดหวังและอย่ามุ่งหาความสมบูรณ์แบบ แค่เล่นสนุกและพบเจอคนใหม่ๆ ขณะที่ลงมือทำให้ดีที่สุด  นอกจากนี้ทักษะบางอย่าง เช่น เรียนภาษาต่างประเทศหรือรหัสคอมพิวเตอร์ ยังเป็นวิธีเพิ่มความเฉียบแหลมทางสติปัญญาที่ดีอีกด้วย เมื่อเป็นเรื่องของการลับคมสติปัญญาและการรักษาทัศนคติเชิงบวก ประโยชน์ของความคิดสร้างสรรค์ไม่ได้มีเพียงข้อเดียว เพราะความคิดสร้างสรรค์บังคับให้คุณต้องคิดและใช้กล้ามเนื้อจิตใจ ผลของความพยายามจะช่วยเสริมความมั่นใจในตัวเองและช่วยให้คุณมีความสุขกับชีวิตประจำวัน   ลองแต่งกลอน ปักผ้า หัดเล่นเครื่องดนตรี ทำสวน หรือวาดภาพระบายสี แต่ถ้าคุณไม่ได้มีอารมณ์ศิลปินหรือไม่ได้อยากจะใช้ความคิดสร้างสรรค์ คุณก็อาจจะทำขนมหรือเขียนบันทึก เพราะเป็นวิธีที่ดีที่คุณจะได้แสดงความเป็นตัวของตัวเองโดยไม่ต้องใช้ทักษะเฉพาะมากนัก ลองทำภารกิจในชีวิตประจำวันอย่างสร้างสรรค์ เช่น ช็อปปิ้งภายในงบที่กำหนดไว้หรือคิดสูตรอาหารใหม่ๆ ที่มีข้อกำหนดทางอาหารหรือจำกัดวัตถุดิบ รักษาทัศนคติที่ดีเกี่ยวกับความสามารถของตัวเองในการแก้ไขปัญหาสถานการณ์ในชีวิตประจำวัน โดยเฉพาะอย่างยิ่งถ้าคุณอายุมากแล้ว การทำสิ่งดีๆ คืนให้แก่ชุมชนทำให้คุณรู้สึกถึงการมีเป้าหมายและตัวตน ทำให้เกิดทัศนคติเชิงบวกต่อชีวิตและเจตคติที่ดีต่อการเปลี่ยนแปลงในวัยสูงอายุ ลองขับรถตระเวนนำอาหารไปให้คนไร้บ้าน เป็นอาสาสมัครที่บ้านพักคนชราและไปร่วมทำกิจกรรมในวันว่าง หรือช่วยเหลือเด็กๆ ที่บ้านเด็กกำพร้าในละแวกบ้าน การมีงานอาสาสมัครทำเป็นประจำทำให้คุณได้รู้จักเพื่อนใหม่ๆ และได้ช่วยเหลือผู้อื่น จริงอยู่ที่พอคุณอายุมากขึ้น คุณก็ไม่สามารถทำทุกอย่างที่คุณเคยทำเหมือนตอนที่คุณอายุน้อยกว่านี้ได้ แต่แทนที่จะมองว่ามันคือความล้มเหลว ให้มองเสียใหม่ว่ามันเป็นเรื่องธรรมชาติ และหันมาสนใจสิ่งที่คุณสามารถทำได้แทน การปรับทัศนคติคือการมองสถานการณ์ปัจจุบันด้วยสายตาที่สดใหม่ ในหลายๆ แง่ทัศนคติคือทุกสิ่งทุกอย่าง คุณสามารถมองความคิดหรือประสบการณ์เชิงลบด้วยมุมมองใหม่ๆ เพื่อให้มันกลายเป็นบวก เช่น คุณอาจจะไม่สามารถนึกถึงเรื่องราวต่างๆ ได้ดีเท่าที่เคย แต่แทนที่จะมองว่ามันเป็นความล้มเหลวส่วนบุคคลหรือความอับอาย ให้มองว่ามันเป็นผลลัพธ์ตามธรรมชาติของชีวิตที่ใช้มาอย่างคุ้มค่า นักวิทยาศาสตร์ทำวิจัยเรื่องประโยชน์ของทัศนคติที่เห็นคุณค่าของสิ่งต่างๆ มาแล้วหลายร้อยชิ้น ซึ่งทัศนคตินี้ช่วยเพิ่มความสุขและความพอใจในชีวิต มีหลายเทคนิคที่คุณสามารถทำได้เพื่อเพิ่มความรู้สึกซาบซึ้งต่อสิ่งต่างๆ :   เขียนจดหมายขอบคุณถึงคนที่สร้างความแตกต่างให้กับชีวิตของคุณ และส่งจดหมายนั้นให้เขาเป็นของขวัญ  ใช้เวลาเขียนถึงสิ่งต่างๆ เขียนถึงสิ่งต่างๆ ที่คุณเจอและซาบซึ้งอย่างน้อย 3 อย่างทุกวันเป็นเวลา 1 สัปดาห์ (หรือมากกว่านั้น) จะเป็นเรื่องใหญ่ๆ หรือเรื่องเล็กๆ ก็ได้ เขียนลงไปว่ามันทำให้คุณรู้สึกอย่างไร การเขียนทุกวัน เช่น เขียนทุกคืนก่อนนอน ช่วยสร้างทัศนคติที่เห็นคุณค่าของสิ่งต่างๆ ได้
เขียนสิ่งต่างๆ ลงไป. ทวนรายละเอียดสำคัญ. ฝึกสมาธิหรือเล่นโยคะ. ออกกำลังกายทุกวัน. รับประทานอาหารที่ดีต่อสุขภาพ. นอนหลับพักผ่อนให้เพียงพอ. คิดในใจแทนการใช้เครื่องคิดเลข. อย่าหยุดเรียนรู้. ฝึกปรือกล้ามเนื้อจิตใจ. ใช้ประสาทสัมผัสทั้งหมด. ลองใช้มือข้างที่ไม่ถนัดทำสิ่งต่างๆ ในชีวิตประจำวัน. รู้ว่าถึงจุดหนึ่งคุณอาจจะต้องการความช่วยเหลือ. แต่งตั้งผู้ปกครอง. ตัดสินใจเรื่องแผนการดูแลรักษาตั้งแต่ตอนนี้. ขอความช่วยเหลือ. หาพรสวรรค์พิเศษ. แสดงความเป็นตัวเองอย่างสร้างสรรค์. ช่วยเหลือผู้อื่น. ปรับทัศนคติที่มีต่อประสบการณ์เสียใหม่. เห็นคุณค่าของทุกสิ่ง.
https://www.wikihow.com/Keep-a-Sharp-Mind-and-Good-Attitude https://www.wikihow.com/Keep-a-Sharp-Mind-and-Good-Attitude https://www.wikihow.com/Keep-a-Sharp-Mind-and-Good-Attitude https://www.wikihow.com/Keep-a-Sharp-Mind-and-Good-Attitude
Supplementing Your Memory Building Cognitive Skills Accepting Help Keeping a Good Attitude